Večernji list ekskluzivno donosi transkript tajno snimljenog razgovora gradonačelnika Vukovara Željka Sabe u pokušaju političke kupnje Marije Budimir, HDZ-ove članice Gradskog vijeća Vukovara. Sudionici ove priče razgovarali su tri puta od 20. lipnja do 9. srpnja 2013. godine. Njih dvoje tri su puta razgovarali o njezinu prelasku na SDP-ovu stranu, a M. Budimir snimila je drugi razgovor. Sabo joj je otvoreno rekao da ima i sponzore koji su spremni platiti 50.000 kuna za vijećnički mandat. Svjestan da je riječ o nezakonitim radnjama, prije nego joj je to priznao, rekao joj je: “Nadam se da me ne snimaš”.

U nastavku donosimo dio transkripta razgovora Željka Sabe i Marije Budimir koji ekskluzivno možete poslušati na našem portalu

MB: Ne, ja uopće ne, ali nije to meni strano. Ja se trudim biti korektan ravnatelj i držati njihova prava i štititi interes škole što oni jako dobro vide kada gledaju druge škole.

S: Marija, da ti kažem nešto. Gledaj ovako. Znači ovako, osim ovog što se ovo dogovara, ja imam sponzore koji su mi rekli: Reci gradonačelniče, kako ti možemo pomoći, a želimo ti pomoći. Znači, to su gospodarstvenici koji su došli kod mene i koji su rekli. Sad ti to kažem, valjda me ne snimaš. Znači, a ovaj, koji su rekli: Reci, gradonačelniče, koliko novaca? Šta možemo da učinimo u toj situaciji? Jel to 50.000, jel to 10.000, 20.000 kuna, reci gradonačelniče. Dat ćemo 50.000 kn za vijećnički mandat. Dolaze ljudi, a znaš zašto dolaze? Zato što znaju da kad sam ja gradonačelnik, da će taj grad ići naprijed, da će se razvijat. Zato što sad primjer! Samo pogledaj, obnovili smo od Ministarstva kulture objekte.

.................

MB: Ali, ovaj, vi dobivate jako puno vi dobivate puno, novi izbori. Ajmo konkretno pričati ono znači stvar proračuna, ono sve ostalo je nevažno naravno da smo svi za neke projekte, to uopće nije sporno. Svi koji žive ovdje. Konkretno, vi dobivate jako puno, nove izbore za gradonačelnika, nije upitno uopće tko će tu pobijediti, ali novi izbori ne trebaju nikom mislim najmanje. Šta ja dobivam osim što ću reći da sam šta? Za proračun? Za šta?

S: Sve dobivaš, što god hoćeš?

MB: Što ja to hoću? Što ja to hoću?

S: Pa sve.

MB: Pa šta?

S: Pa ja znam šta ti mogu dat.

MB: Pa šta?

S: Pa šta god zamisliš, šta god zamisliš. Nisam zlatna ribica, ali ti si pametna žena. Što god zamisliš štogod.

MB: Ko to meni garantira?

S: Ja ti garantiram, ja ti garantiram. Ja ti garantiram.

.............

MB: S obzirom da nismo došli do ničeg.

S: A došli smo do nečeg. Kako nismo došli? Napredujemo svaki dan. Sad ovako. Prva stvar da ti kažem. Što razgovaramo ti i ja, to je naše. To je jedna stvar i nemoj uopće doći u tu situaciju da dvoumiš bilo šta.

MB: Nisam se dvoumila, nego onak. Malo sam se. To je vis-à-vis one priče da sam ja rekla da je preko dvoje ljudi do mene. Mislim da. Ne treba.

S: Znači, da ja kažem da apsolutno to budeš sigurna, da što razgovaramo mi. Ne, nitko, nitko, ali nitko.

MB: Ni ženi?

S: Nitko! Kakva žena? Ja sa ženom ne razgovaram o poslu.

MB: Obično bračni drugovi ono...

S: Mi pričamo o djeci.

>>OVDJE možete pročitati cijeli transkript tajno snimljenog razgovora i ekskluzivno poslušati razgovor Sabe i Budimir

>>'Bilo bi moralno da Sabo podnese ostavku i skine ljagu sa Vukovara'

>>Sabo: Vesnu Bosanac ću zgaziti! Zašto? Zato što je bezobrazna!